Dzibilchaltún

Dzibilchaltún ('kiri lamedatel kividel') on maiade muistis Mehhikos Yucatáni osariigis. Muistise pindala on 16 ruutkilomeetrit ja sellel on tuvastatud enam kui 8000 ehitise varemed, mis teeb kohast Yucatáni osariigi suurima arheoloogiamälestise.

Mälestise territooriumil on nähtavamad ehitised astmelisel kõrgendikul seisev Nukkude tempel, kolm platvormi siledapinnaliste steelidega, mis oletatavasti olid kunagi maalitud, astmeline struktuur oletatava kunagise puittempli jaoks, nimetatud ka tseremooniaplatvormiks (struktuur 36), müüridega ümbritsetud nelinurkne plats, nn amfiteater (struktuur 44), 16. sajandist pärit capilla abierta ja linna veega varustanud cenote, mis võis nagu Chichén Itzás olla ka kultusekoht.

Viited

Välislingid 
 Zona Arqueológica de Dzibilchaltún (El Instituto Nacional de Antropología e Historia (INAH) ametlik veebileht, hispaania keeles)
 MAYAN & SPANISH SETTLEMENT – HISTORY OF DZIBILCHALTUN RUINS. - Vacation Rentals Loco Gringo
 Dzibilchaltun. - Mayan Ruins Website

Mehhiko muistised
Maiad
Yucatáni osariik